Kurt Nilsen med ny kjæreste
Det er på bildedelingstjenesten Instagram den tidligere «Idol»-vinneren avslører nyheten. Fredag formiddag la Nilsen ut et bilde av seg selv og Oda Rivrud (24). Under bildet har Nilsen skrevet «Kjærestene, #livets #glad #odarivrud @odarivrud» og lagt til et hjertetegn. Det var Seher.no som omtalte forholdet først. VG har vært i kontakt med Kurt Nilsens manager, Jan Fredrik Karlsen, for å få bekreftet forholdet. - Bildet og teksten sier vel sitt, sier han uten å ville kommentere saken ytterligere. I sommer ble det kjent at Nilsen skilte seg fra Kristin Nilsen etter syv års ekteskap. Paret har en sønn sammen. Nilsen har i tillegg en datter og sønn fra et tidligere samboerforhold. Popstjernen ble første gang pappa bare 18 år gammel.
Kurt Nilsen (35) skilte seg fra kona i sommer. Nå skriver artisten i sosiale medier at han har fått seg ny kjæreste.